JCh—2022 yo‘lida. Argentina safarda Urugvay ustidan qiyin g‘alabaga erishdi, di Mariyadan super gol

Janubiy Amerika mintaqasida JCh—2022 saralashining navbatdagi turidan o‘rin olgan so‘nggi o‘yinda Argentina terma jamoasi Toshkent vaqti bilan 13-noyabr tongida Urugvayga qarshi bahs olib bordi.

Montevideo o‘tgan o‘yin taqdirini yagona hal qilib berdi. 7-daqiqada himoyachilarning xatosidan keyin Paulo Dibala boshlab bergan hujumni Anxel di Mariya ajoyib tarzda yakunlab qo‘ydi. Shundan keyin jamoalar har qancha urinmasin, darvozalar boshqa ishg‘ol etilmadi.
Shu tariqa Argentina safarda muhim bo‘lgan uch ochkoni qo‘lga kiritdi, ushbu g‘alabadan keyin jamoaning ochkolari soni 28 taga yetdi va JCh saralash guruhida 2-o‘ringa mustahkam o‘rnashib oldi. Urugvay esa 16 ochko bilan 6-pog‘onani band etgan.
JCh-2022 saralashi
13-noyabr, shanba
13-tur bahsi
Gol: 0:1 – 7 di Mariya.
Urugvay – Muslera, Kaseres, Godin, Ximenes, Pikeres, Bentankur (Arambarri, 76), Torreyra, Nandes (Gorriaran, 81), Vesino (Alvares Martines, 64), Rodriges (Torres, 46), Suares.
Argentina – Martines, Otamendi, Romero, Molina, Akunya, Lo Chelso (Messi, 76), Rodriges, de Paul (Palasios, 81), di Mariya (Korrea, 55), Martines (Gomes, 55), Dibala (Korrea, 46).
Ogohlantirishlar: Dibala (18), Kaseres (48).